Ericu950/Stoicheia-meter-silver huggingface dataset:
ὅτι τῶν ἄλλων ὁ ἐρωτικὸς ὀλίγου δεῖν ἁπάντων περιφρονῶν , οὐ μόνον ἑταίρων καὶ οἰκείων , ἀλλὰ καὶ νόμων καὶ ἀρχόντων καὶ βασιλέων , φοβούμενος δὲ μηδὲν μη δὲ θαυμάζων μη δὲ θεραπεύων , ἀλλὰ καὶ τὸν αἰχματὰν κεραυνὸν οἷος ὢν ὑπομένειν , ἅμα τῷ τὸν καλὸν ἰδεῖν ἔπτηξ ἀλέκτωρ δοῦλον ὣς κλίνας πτερόν , καὶ τὸ θράσος ἐκκέκλασται καὶ κατακέκοπται οἱ τὸ τῆς ψυχῆς γαῦρον 0 1 .
ἄξιον δὲ Σαπφοῦς παρὰ ταῖς Μούσαις μνημονεῦσαι 0 ·
τὸν μὲν γὰρ Ἡφαίστου παῖδα Ῥωμαῖοι Κᾶκον ἱστοροῦσι πῦρ καὶ φλόγας ἀφιέναι διὰ τοῦ στόματος ἔξω ῥεούσας ·
αὕτη δ ἀληθῶς μεμιγμένα πυρὶ φθέγγεται καὶ διὰ τῶν μελῶν ἀναφέρει τὴν ἀπὸ τῆς καρδίας θερμότητα Μούσαις εὐφώνοις ἰωμένη τὸν ἔρωτα κατὰ Φιλόξενον .
ἀλλ εἴ τι μὴ διὰ Λύσανδρον , ὦ Δαφναῖε , τῶν παλαιῶν ἐκλέλησαι παιδικῶν , ἀνάμνησον ἡμᾶς , ἐν οἷς ἡ καλὴ Σαπφὼ λέγει τῆς ἐρωμένης ἐπιφανείσης τήν τε φωνὴν ἴσχεσθαι καὶ ;
φλέγεσθαι τὸ σῶμα καὶ καταλαμβάνειν ὠχρότητα καὶ πλάνον αὐτὴν καὶ ἴλιγγον .
λεχθέντων οὖν ὑπὸ τοῦ Δαφναίου τῶν μελῶν ἐκείνων , ὡς ὑπολαβὼν ὁ πατήρ ταῦτ εἶπεν ὦ πρὸς τοῦ Διός , οὐ θεοληψία καταφανής 0 ;
οὗτος οὐ δαιμόνιος σάλος τῆς ψυχῆς 0 ;
τί τοσοῦτον ἡ Πυθία πέπονθεν ἁψαμένη τοῦ τρίποδος ;
τίνα τῶν ἐνθεαζομένων οὕτως ὁ αὐλὸς καὶ τὰ μητρῷα καὶ τὸ τύμπανον ἐξίστησιν ;
ἡμῖν τ αὐτὸ σῶμα πολλοὶ καὶ τ αὐτὸ κάλλος ὁρῶσιν , εἴληπται δ εἷς ὁ ἐρωτικός διὰ τίν αἰτίαν ;
οὐ γὰρ μανθάνομὲν γέ που τοῦ Μενάνδρου λέγοντος οὐ δὲ συνίεμεν , καιρός ἐστιν ἡ νόσος ψυχῆς , ὁ πληγεὶς δ εἴσω δὴ τιτρώσκεται .
ἀλλ ὁ θεὸς αἴτιος τοῦ μὲν καθαψάμενος τὸν δ ἐάσας .
ὃ τοίνυν ἐν ἀρχῇ καιρὸν εἶχε ῥηθῆναι μᾶλλον οὐ δὲ νῦν ὅτι νῦν ἦλθεν ἐπὶ στόμα α κατ Αἰσχύλον ἄρρητον ἐάσειν μοι δοκῶ ·
καὶ γάρ ἐστι παμμέγεθες .
ἴσως μὲν γάρ , ὦ ἑταῖρε , καὶ τῶν ἄλλων ἁπάντων , ὅσα μὴ δι αἰσθήσεως ἡμῖν εἰς ἔννοιαν ἥκει , τὰ μὲν μύθῳ τὰ δὲ νόμῳ τὰ δὲ λόγῳ πίστιν ἐξ ἀρχῆς ἔσχηκε 0 ·
τῆς δ οὖν περὶ θεῶν δόξης καὶ παντάπασιν ἡγεμόνες καὶ διδάσκαλοι γεγόνασιν ἡμῖν οἵ τε ποιηταὶ καὶ οἱ νομοθέται καὶ τρίτον οἱ φιλόσοφοι , τὸ μὲν εἶναι θεοὺς ὁμοίως τιθέμενοι , πλήθους δὲ πέρι καὶ τάξεως αὐτῶν οὐσίας τε καὶ δυνάμεως μεγάλα διαφερόμενοι πρὸς ἀλλήλους .
ἐκεῖνοι μὲν γὰρ οἱ τῶν φιλοσόφων ἄνοσοι καὶ ἀγήραοι πόνων τ ἄπειροι , βαρυβόαν πορθμὸν πεφευγότες Ἀχέροντος ·
ὅθεν οὐ προσίενται ποιητικὰς Ἔριδας οὐ Λιτάς , οὐ Δεῖμον οὐ δὲ Φόβον ἐθέλουσι θεοὺς εἶναι καὶ παῖδας Ἄρεος ὁμολογεῖν μάχονται δὲ περὶ πολλῶν καὶ τοῖς νομοθέταις , ὥσπερ , Ξενοφάνης Αἰγυπτίους ἐκέλευσε τὸν Ὄσιριν , εἰ θνητὸν νομίζουσι , μὴ τιμᾶν ὡς θεόν , εἰ δὲ θεὸν ἡγοῦνται μὴ θρηνεῖν 0 .
αὖθις δὲ ποιηταὶ καὶ νομοθέται , φιλοσόφων ἰδέας τινὰς καὶ ἀριθμοὺς μονάδας τε καὶ πνεύματα θεοὺς ποιουμένων , οὔ τ ἀκούειν ὑπομένουσιν οὔ τε συνιέναι δύνανται .
πολλὴν δ ὅλως ἀνωμαλίαν ἔχουσιν αἱ δόξαι καὶ διαφοράν .
ὥσπερ οὖν ἦσάν ποτε τρεῖς στάσεις Ἀθήνησι , Παράλων Ἐπακρίων Πεδιέων , χαλεπῶς ἔχουσαι καὶ διαφερόμεναι πρὸς ἀλλήλας ·
ἔπειτα δὲ πάντες ἐν τ αὐτῷ γενόμενοι καὶ τὰς ψήφους λαβόντες ἤνεγκαν πάσας Σόλωνι , καὶ τοῦτον εἵλοντο κοινῇ διαλλακτὴν καὶ ἄρχοντα καὶ νομοθέτην , ὃς ἔδοξε τῆς ἀρετῆς ἔχειν ἀδηρίτως τὸ πρωτεῖον ·
οὕτως αἱ τρεῖς στάσεις αἱ περὶ θεῶν διχοφρονοῦσαι καὶ ψῆφον ἄλλην ἄλλη φέρουσαι , καὶ μὴ δεχόμεναι ῥᾳδίως τὸν ἐξ ἑτέρας περὶ ἑνὸς βεβαίως ὁμογνωμονοῦσι , καὶ κοινῇ τὸν Ἔρωτα συνεγγράφουσιν εἰς θεοὺς ποιητῶν οἱ κράτιστοι καὶ νομοθετῶν καὶ φιλοσόφων ἀθρόᾳ φωνᾷ μέγ ἐπαινέοντες ὥσπερ ἔφη τὸν Πιττακὸν ὁ Ἀλκαῖος αἱρεῖσθαι τοὺς Μυτιληναίους τύραννον .
ἡμῖν δὲ βασιλεὺς καὶ ἄρχων καὶ ἁρμοστὴς ὁ Ἔρως ὑφ Ἡσιόδου καὶ Πλάτωνος καὶ Σόλωνος ἀπὸ τοῦ Ἑλικῶνος εἰς τὴν Ἀκαδήμειαν ἐστεφανωμένος κατάγεται καὶ κεκοσμημένος εἰσελαύνει πολλαῖς συνωρίσι φιλίας καὶ κοινωνίας , οὐχ οἵαν Εὐριπίδης φησὶν ἀχαλκεύτοισιν ἐζεῦχθαι πέδαις , ψυχρὰν οὗτός γε καὶ βαρεῖαν ἐν χρείᾳ περιβαλὼν ὑπ αἰσχύνης ἀνάγκην , ἀλλ ὑποπτέρου φερομένης ἐπὶ τὰ κάλλιστα τῶν ὄντων καὶ θειότατα , περὶ ὧν ἑτέροις εἴρηται βέλτιον .
εἰπόντος δὲ ταῦτα τοῦ πατρός , ὁ Σώκλαρος ὁρᾷς εἶπεν ὅτι δεύτερον ἤδη τοῖς αὐτοῖς περιπεσὼν , οὐκ οἶδ ὅπως βίᾳ σαυτὸν ἀπάγεις καὶ ἀποστρέφεις , οὐ δικαίως χρεωκοπῶν , εἴ γε δεῖ τὸ φαινόμενον εἰπεῖν , ἱερὸν ὄντα τὸν λόγον ;
καὶ γὰρ ἄρτι τοῦ Πλάτωνος ἅμα καὶ τῶν Αἰγυπτίων ὥσπερ ἄκων ἁψάμενος παρῆλθες καὶ νῦν τ αὐτὰ ποιεῖς .
τὰ μὲν οὖν ἀριζήλως εἰρημένα Πλάτωνι , μᾶλλον δὲ ταῖς θεαῖς ταύταις διὰ Πλάτωνος , ὦγαθέ μη δ ἂν κελεύωμεν εἴπῃς 0 ·
ᾗ δ ὑπῃνίξω τὸν Αἰγυπτίων μῦθον εἰς τ αὐτὰ τοῖς Πλατωνικοῖς συμφέρεσθαι περὶ Ἔρωτος , οὐκ ἔστι σοι μὴ διακαλύψαι μη δὲ διαφῆναι πρὸς ἡμᾶς ἀγαπήσομεν δέ , κ ἂν μικρὰ περὶ μεγάλων ἀκούσωμεν δεομένων δὲ καὶ τῶν ἄλλων ἔφη ὁ πατὴρ ὡς Αἰγύπτιοι δύο μὲν Ἕλλησι παραπλησίως Ἔρωτας , τόν τε πάνδημον καὶ τὸν οὐράνιον , ἴσασι , τρίτον δὲ νομίζουσιν Ἔρωτα τὸν ἣλιον , Ἀφροδίτην ἔχουσι μάλα σεβάσμιον .
ἡμεῖς δὲ πολλὴν μὲν Ἔρωτος ὁμοιότητα πρὸς τὸν ἥλιον , οὐδεμίαν δ Ἀφροδίτης πρὸς τὴν γῆν ὁρῶμεν οὖσαν 0 ·
πῦρ μὲν γὰρ οὐδέτερόν ἐστιν ὥσπερ οἴονταί τινες , αὐγὴ καὶ θερμότης γλυκεῖα καὶ γόνιμος , καὶ ἡ μὲν ἀπ ἐκείνου φερομένη σώματι παρέχει τροφὴν καὶ φῶς καὶ αὔξησιν , ἡ δ ἀπὸ τούτου ψυχαῖς 0 1 .
ὡς δ ἥλιος ἐκ νεφῶν καὶ μεθ ὀμίχλην θερμότερος , οὕτως Ἔρως μετ ὀργῆς καὶ ζηλοτυπίας ἐρωμένου διαλλαγέντος ἡδίων καὶ δριμύτερος 0 1 ·
ἔτι δ ὥσπερ ἣλιον ἅπτεσθαι καὶ σβέννυσθαι δοκοῦσιν ἔνιοι , τ αὐτὰ καὶ περὶ Ἔρωτος ὡς θνητοῦ καὶ ἀβεβαίου διανοοῦνται 0 .
καὶ μὴν οὔ τε σώματος ἀγύμναστος ἕξις ἥλιον , οὔ τ Ἔρωτα δύναται φέρειν ἀλύπως τρόπος ἀπαιδεύτου ψυχῆς 0 ·
ἐξίσταται δ ὁμοίως ἑκάτερον καὶ νοσεῖ , τὴν τοῦ θεοῦ δύναμιν οὐ τὴν αὑτοῦ μεμφόμενον ἀσθένειαν .
πλὴν ἐκείνῃ γε δόξειεν ἂν διαφέρειν , ᾗ δείκνυσιν ἥλιος μὲν ἐπὶ γῆς τὰ καλὰ καὶ τὰ αἰσχρὰ τοῖς ὁρῶσιν Ἔρως δὲ μόνων τῶν καλῶν φέγγος ἐστὶ καὶ πρὸς ταῦτα μόνα τοὺς ἐρῶντας ἀναπείθει βλέπειν καὶ στρέφεσθαι , τῶν δ ἄλλων πάντων ὑπερορᾶν .
γῆν δὲ κατ οὐδέν , σελήνην δ Ἀφροδίτην καλοῦντες ἅπτονταί τινος ὁμοιότητος ·
καὶ γὰρ θεία καὶ οὐρανία καὶ μίξεως χώρα τοῦ ἀθανάτου πρὸς τὸ θνητόν , ἀδρανὴς δὲ καθ ἑαυτὴν καὶ σκοτώδης ἡλίου μὴ προσλάμποντος , ὥσπερ Ἀφροδίτη μὴ παρόντος Ἔρωτος 0 1 .
ἐοικέναι μὲν οὖν Ἀφροδίτη σελήνην ἥλιον δὲ Ἔρωτι τῶν ἄλλων θεῶν μᾶλλον εἰκός ἐστιν , οὐ μὴν εἶναὶ γε παντάπασι τοὺς αὐτούς οὐ γὰρ ψυχῇ σῶμα τ αὐτὸν ἀλλ ἕτερον , ὥσπερ ἣλιον μὲν ὁρατὸν Ἔρωτα δὲ νοητόν 0 1 2 .
εἰ δὲ μὴ δόξει πικρότερον λέγεσθαι , καὶ τ ἀναντία φαίη τις ἂν ἥλιον Ἔρωτι ποιεῖν ·
ἀποστρέφει γὰρ ἀπὸ τῶν νοητῶν ἐπὶ τὰ αἰσθητὰ τὴν διάνοιαν , χάριτι καὶ λαμπρότητι τῆς ὄψεως γοητεύων καὶ ἀναπείθων ἐν ἑαυτῷ καὶ περὶ αὑτὸν αἰτεῖσθαι τὰ τ ἄλλα καὶ τὴν ἀλήθειαν , ἑτέρωθι δὲ μηδέν ·
δυσέρωτες δὴ φαινόμεθ ὄντες τοῦδ , ὅ τι τοῦτο στίλβει κατὰ γῆν ὡς Εὐριπίδης φησὶ δι ἀπειροσύνην ἄλλου βιότου μᾶλλον δὲ λήθην ὧν ὁ Ἔρως ἀνάμνησίς ἐστιν 0 .
ὥσπερ γὰρ εἰς φῶς πολὺ καὶ λαμπρὸν ἀνεγρομένων ἐξοίχεται πάντα τῆς ψυχῆς τὰ καθ ὕπνους φανέντα καὶ διαπέφευγεν , οὕτω τῶν γενομένων ἐνταῦθα καὶ μεταβαλόντων ἐκπλήττειν ἔοικε τὴν μνήμην καὶ φαρμάττειν τὴν διάνοιαν ὁ ἣλιος , ὑφ ἡδονῆς καὶ θαύματος ἐκλανθανομένων ἐκείνων .
καίτοι τὸ γ ὕπαρ ὡς ἀληθῶς ἐκεῖ καὶ περὶ ἐκεῖνα τῆς ψυχῆς ἐστι , δευρὶ δὲ τῶν ἐνυπνίων ἀσπάζεται καὶ τέθηπε τὸ κάλλιστον καὶ θειότατον .
ἀμφὶ δὲ οἱ δολόεντα φιλόφρονα χεῦεν ὄνειρα , πᾶν ἐνταῦθα πειθομένῃ τὸ καλὸν εἶναι καὶ τίμιον , ἂν μὴ τύχῃ θείου καὶ σώφρονος Ἔρωτος ἰατροῦ καὶ σωτῆρος καὶ ἡγεμόνος ὃς διὰ σωμάτων ἀφικόμενος ἀγωγὸς ἐπὶ τὴν ἀλήθειαν ἐξ Ἅιδου καί τὸ ἀληθείας πεδίον , οὗ τὸ πολὺ καὶ καθαρὸν καὶ ἀψευδὲς ἵδρυται κάλλος , ἀσπάσασθαι καὶ συγγενέσθαι διὰ χρόνου ποθοῦντας ἐξαναφέρων καὶ ἀναπέμπων εὐμενὴς οἷον ἐν τελετῇ παρέστη μυσταγωγός 0 .
ἐνταῦθα δὲ πάλιν πεμπομένων αὐτῇ μὲν οὐ πλησιάζει ψυχῇ καθ ἑαυτήν , ἀλλὰ διὰ σώματος .
ὡς , δὲ γεωμέτραι παισὶν οὔπω δυναμένοις ἐφ ἑαυτῶν τὰ νοητὰ μυηθῆναι τῆς ἀσωμάτου καὶ ἀπαθοῦς οὐσίας εἴδη πλάττοντες ἁπτὰ καὶ ὁρατὰ μιμήματα σφαιρῶν , , καὶκύβων καὶ δωδεκαέδρων προτείνουσιν 0 ·
οὕτως ἡμῖν ὁ οὐράνιος Ἔρως ἔσοπτρα καλῶν καλά , θνητὰ μέντοι θεῶν παθητὰ καὶ νοητῶν αἰσθητὰ μηχανώμενος ἔν τε σχήμασι καὶ χρώμασι καὶ εἴδεσι νέων ὥρᾳ στίλβοντα δείκνυσι καὶ κινεῖ τὴν μνήμην ἀτρέμα διὰ τούτων ἀναφλεγομένην τὸ πρῶτον .
ὅθεν διὰ σκαιότητος ἔνιοι φίλων καὶ οἰκείων , σβεννύναι πειρωμένων βίᾳ καὶ ἀλόγως τὸ πάθος , οὐδὲν ἀπέλαυσαν αὐτοῦ χρηστὸν ἀλλ ἢ καπνοῦ καὶ ταραχῆς ἐνέπλησαν ἑαυτοὺς ἢ πρὸς ἡδονὰς σκοτίους καὶ παρανόμους ῥυέντες ἀκλεῶς ἐμαράνθησαν .
ὅσοι δὲ σώφρονι λογισμῷ μετ αἰδοῦς οἷον ἀτεχνῶς πυρὸς ἀφεῖλον τὸ μανικόν , αὐγὴν δὲ καὶ φῶς ἀπέλιπον τῇ ψυχῇ μετὰ θερμότητος , οὐ σεισμόν , ὥς τις εἶπε , κινούσης ἐπὶ σπέρμα καὶ ὄλισθον ἀτόμων ὑπὸ λειότητος καὶ γαργαλισμοῦ θλιβομένων , διάχυσιν δὲ θαυμαστὴν καὶ γόνιμον ὥσπερ ἐν φυτῷ βλαστάνοντι καὶ τρεφομένῳ καὶ πόρους ἀνοίγουσαν εὐπειθείας καὶ φιλοφροσύνης , οὐκ ἂν εἴη πολὺς χρόνος , ἐν ᾧ τό τε σῶμα τὸ τῶν ἐρωμένων παρελθόντες ἔσω φέρονται καὶ ἅπτονται τοῦ ἤθους , ἐκκαλούμενοι τὰς ὄψεις καθορῶσι καὶ συγγίνονται διὰ λόγων τὰ πολλὰ καὶ πράξεων ἀλλήλοις , ἂν περίκομμα τοῦ καλοῦ καὶ εἴδωλον ἐν ταῖς διανοίαις ἔχωσιν εἰ δὲ μή , χαίρειν ἐῶσι καὶ τρέπονται πρὸς ἑτέρους ὥσπερ αἱ μέλιτται πολλὰ τῶν χλωρῶν καὶ ἀνθηρῶν μέλι δ οὐκ ἐχόντων ἀπολιπόντες 0 1 2 ·
ὅπου δ ἂν ἔχωσιν ἴχνος τι τοῦ θείου καὶ ἀπορροὴν καὶ ὁμοιότητα σαίνουσαν , ὑφ ἡδονῆς καὶ θαύματος ἐνθουσιῶντες καὶ περισπῶντες , εὐπαθοῦσι τῇ μνήμῃ καὶ ἀναλάμπουσι πρὸς ἐκεῖνο τὸ ἐράσμιον ἀληθῶς καὶ μακάριον καὶ φίλιον ἅπασι καὶ ἀγαπητόν .
τὰ μὲν οὖν πολλὰ ποιηταὶ προσπαίζοντες ἐοίκασι τῷ θεῷ γράφειν περὶ αὐτοῦ καὶ ᾄδειν ἐπικωμάζοντες , ὀλίγα δὲ εἴρηται μετὰ σπουδῆς αὐτοῖς , εἴ τε κατὰ νοῦν καὶ λογισμὸν εἴ τε σὺν θεῷ τῆς ἀληθείας ἁψαμένοις 0 1 2 ·
ὧν ἕν ἐστι καὶ τὸ περὶ τῆς γενέσεως δεινότατον θέων τὸν γέννατ  εὐπέδιλλος Ἶρις χρυσοκόμᾳ Ζεφύρῳ μίγεισα ·
εἰ μή τι καὶ ὑμᾶς ἀναπεπείκασιν οἱ γραμματικοί , λέγοντες πρὸς τὸ ποικίλον τοῦ πάθους καὶ τὸ ἀνθηρὸν γεγονέναι τὴν εἰκασίαν .
καὶ ὁ Δαφναῖος πρὸς τί γάρ ἔφη ἕτερον ;
ἀκούετ εἶπεν ὁ πατήρ ·
οὕτω γὰρ βιάζεται τὸ φαινόμενον λέγειν .
ἀνάκλασις δή που τὸ περὶ τὴν ἶρίν ἐστι τῆς ὄψεως πάθος , ὅταν ἡσυχῆ νοτερῷ λείῳ δὲ καὶ μέτριον πάχος ἔχοντι προσπεσοῦσα νέφει τοῦ ἡλίου ψαύσῃ κατ ἀνάκλασιν , καὶ τὴν περὶ ἐκεῖνον αὐγὴν ὁρῶσα καὶ τὸ φῶς δόξαν ἡμῖν ἐνεργάσηται τοῦ φαντάσματος ὡς ἐν τῷ νέφει ὄντος .
τοῦτο δὴ τὸ ἐρωτικὸν μηχάνημα καὶ σόφισμα περὶ τὰς εὐφυεῖς καὶ φιλοκάλους ψυχὰς ἀνάκλασιν ποιεῖ τῆς μνήμης ἀπὸ τῶν ἐνταῦθα φαινομένων καὶ προσαγορευομένων καλῶν εἰς τὸ θεῖον καὶ ἐράσμιον καὶ μακάριον ὡς ἀληθῶς ἐκεῖνο καὶ θαυμάσιον καλόν .
ἀλλ οἱ πολλοὶ μὲν ἐν παισὶ καὶ γυναιξὶν ὥσπερ ἐν κατόπτροις εἴδωλον αὐτοῦ φανταζόμενον διώκοντες καὶ ψηλαφῶντες οὐδὲν ἡδονῆς μεμιγμένης λύπῃ δύνανται λαβεῖν βεβαιότερον ἀλλ οὗτος ἔοικεν ὁ τοῦ Ἰξίονος ἴλιγγος εἶναι καὶ πλάνος , ἐν νέφεσι κενὸν ὥσπερ σκιαῖς θηρωμένου τὸ ποθούμενον 0 ·
ὥσπερ οἱ παῖδες προθυμούμενοι τὴν ἶριν ἑλεῖν τοῖν χεροῖν , ἑλκόμενοι πρὸς τὸ φαινόμενον 0 .
εὐφυοῦς δ ἐραστοῦ καὶ σώφρονος ἄλλος τρόπος 0 ·
ἐκεῖ γὰρ ἀνακλᾶται πρὸς τὸ θεῖον καὶ νοητὸν καλόν ·
ὁρατοῦ δὲ σώματος ἐντυχὼν κάλλει καὶ χρώμενος οἷον ὀργάνῳ τινὶ τῆς μνήμης ἀσπάζεται καὶ ἀγαπᾷ , καὶ συνὼν καὶ γεγηθὼς ἔτι μᾶλλον ἐκ φλέγεται τὴν διάνοιαν Καὶ οὔ τε μετὰ σωμάτων ὄντες ἐνταῦθα τουτὶ τὸ φῶς ἐπιποθοῦντες κάθηνται καὶ θαυμάζοντες ·
οὔ τ ἐκεῖ γιγνόμενοι μετὰ τὴν τελευτήν , δεῦρο πάλιν στρεφόμενοι καὶ δραπετεύοντες ἐν θύραις νεογάμων καὶ δωματίοις κυλινδοῦνται , δυσόνειρα φαντασμάτια φιληδόνων καὶ φιλοσωμάτων ἀνδρῶν καὶ γυναικῶν οὐ δικαίως ἐρωτικῶν προσαγορευομένων .
ὁ γὰρ ὡς ἀληθῶς ἐρωτικὸς ἐκεῖ γενόμενος καὶ τοῖς καλοῖς ὁμιλήσας , ᾗ θέμις , ἐπτέρωται καὶ κατωργίασται καὶ διατελεῖ περὶ τὸν αὑτοῦ θεὸν ἄνω χορεύων καὶ συμπεριπολῶν , ἄχρι οὗ πάλιν εἰς τοὺς Σελήνης καὶ Ἀφροδίτης λειμῶνας ἐλθὼν καὶ καταδαρθὼν ἑτέρας ἄρχηται γενέσεως .
ἀλλὰ ταῦτα μέν ἔφη μείζονας ἔχει τῶν παρόντων λόγων ὑποθέσεις , τῷ δ Ἔρωτι καὶ τοῦτο καθάπερ τοῖς ἄλλοις θεοῖς ἔνεστιν ὡς Εὐριπίδης φησὶ τιμωμένῳ χαίρειν ἀνθρώπων ὕπο καὶ τ οὐναντίον 0 ·
εὐμενέστατος γάρ ἐστι τοῖς δεχομένοις ἐμμελῶς αὐτὸν βαρὺς δὲ τοῖς ἀπαυθαδισαμένοις 0 .
οὔ τε γὰρ ξένων καὶ ἱκετῶν ἀδικίας ὁ Ξένιος οὔ τε γονέων ἀρὰς ὁ Γενέθλιος οὕτω διώκει καὶ μέτεισι ταχέως ὡς ἐρασταῖς ἀγνωμονηθεῖσιν ὁ Ἔρως ὀξὺς ὑπακούει , τῶν ἀπαιδεύτων καὶ ὑπερηφάνων κολαστής .
τί γὰρ ἂν λέγοι τις Εὐξύνθετον καὶ Λευκομάντιδα τὴν ἐν Κύπρῳ Παρακύπτουσαν ἔτι νῦν προσαγορευομένην ;
ἀλλὰ τὴν Γοργοῦς ἴσως ποινὴν οὐκ ἀκηκόατε τῆς Κρήσσης , παραπλήσια τῇ Παρακυπτούσῃ παθούσης πλὴν ἐκείνη μὲν ἀπελιθώθη παρακύψασα τὸν ἐραστὴν ἰδεῖν ἐκκομιζόμενον τῆς δὲ Γοργοῦς Ἄσανδρός τις ἠράσθη , νέος ἐπιεικὴς καὶ γένει λαμπρός , ἐκ δὲ λαμπρῶν εἰς ταπεινὰ πράγματα καὶ εὐτελῆ ἀφιγμένος , ὅμως αὑτὸν οὐδενὸς ἀπηξιοῦτο , ἀλλὰ τὴν Γοργώ , διὰ πλοῦτον ὡς ἔοικε περιμάχητον οὖσαν καὶ πολυμνήστευτον , ᾔτει γυναῖκα συγγενὴς ὤν , πολλοὺς ;
ἔχων καὶ ἀγαθοὺς συνερῶντας αὐτῷ , πάντας δὲ τοὺς περὶ τὴν κόρην ἐπιτρόπους καὶ οἰκείους πεπεικὼς 0 .
ἔτι τοίνυν ἃς λέγουσιν αἰτίας καὶ γενέσεις ἔρωτος , ἴδιαι μὲν οὐδετέρου γένους εἰσὶ κοιναὶ δ ἀμφοτέρων 0 ·
καὶ γὰρ εἴδωλα δήπουθεν ἐνδυόμενα τοῖς ἐρωτικοῖς 0 ;
καὶ διατρέχοντα κινεῖν καὶ γαργαλίζειν τὸν ὄγκον εἰς σπέρμα συνολισθάνοντα τοῖς ἄλλοις σχηματισμοῖς 0 ;
οὐ δυνατὸν μὲν ἀπὸ παίδων , ἀδυνατὸν δ ἀπὸ γυναικῶν 0 1 2 ;
καὶ τὰς καλὰς ταύτας καὶ ἱερὰς ἀναμνήσεις καλοῦμεν ἡμεῖς ἐπὶ τὸ θεῖον καὶ ἀληθινὸν καὶ ὀλύμπιον ἐκεῖνο κάλλος , αἷς ψυχὴ πτεροῦται , τί ἂν κωλύοι γίγνεσθαι μὲν ἀπὸ παίδων καὶ ἀπὸ νεανίσκων , γίγνεσθαι δ ἀπὸ παρθένων καὶ γυναικῶν , ὅταν ἦθος ἁγνὸν καὶ κόσμιον ἐν ὥρᾳ καὶ χάριτι μορφῆς διαφανὲς γένηται , καθάπερ ὄρθιον ὑπόδημα δείκνυσι ποδὸς εὐφυΐαν , ὡς Ἀρίστων ἔλεγεν ὅταν ἐν εἴδεσι καλοῖς καὶ καθαροῖς σώμασιν ἴχνη λαμπρὰ καὶ κείμενα ψυχῆς ὀρθὰ καὶ ἄθρυπτα κατίδωσιν οἱ δεινοὶ τῶν τοιούτων αἰσθάνεσθαι ;
οὐ γὰρ ὁ μὲν φιλήδονος ἐρωτηθεὶς εἰ πρὸς θῆλυ νεύει μᾶλλον ἢ ἐπὶ τ ἄρσενα καὶ ἀποκρινάμενος ὅπου προσῇ τὸ κάλλος , ἀμφιδέξιος ἔδοξεν οἰκείως ἀποκρίνασθαι τῆς ἐπιθυμίας 0 ·
ὁ δὲ φιλόκαλος καὶ γενναῖος οὐ πρὸς τὸ καλὸν οὐ δὲ τὴν εὐφυΐαν ἀλλὰ μορίων διαφορὰς ποιεῖται τοὺς ἔρωτας .
καὶ φίλιππος μὲν ἀνὴρ οὐδὲν ἧττον ἀσπάζεται τοῦ Ποδάργου τὴν εὐφυΐαν ἢ Αἴθην τὴν Ἀγαμεμνονέην 0 ·
καὶ θηρατικὸς οὐ τοῖς ἄρρεσι χαίρει μόνον , ἀλλὰ καὶ Κρήσσας τρέφει καὶ Λακαίνας σκύλακας ·
ὁ δὲ φιλόκαλος 0 ;
καὶ φιλάνθρωπος οὐχ ὁμαλός ἐστιν οὐ δ ὅμοιος ἀμφοτέροις τοῖς γένεσιν , ἀλλ ὥσπερ ἱματίων οἰόμενος εἶναι διαφορὰς ἐρώτων γυναικῶν καὶ ἀνδρῶν 0 .
καίτοι τὴν γ ὥραν ἄνθος ἀρετῆς εἶναι λέγουσι , μὴ φάναι δ ἀνθεῖν τὸ θῆλυ μη δὲ ποιεῖν ἔμφασιν εὐφυΐας πρὸς ἀρετὴν ἄτοπὸν ἐστι ·
καὶ γὰρ Αἰσχύλος ὀρθῶς ἐποίησε νέας γυναικὸς οὔ με μὴ λάθῃ φλέγων ὀφθαλμός , ἣτις ἀνδρὸς γεγευμένη 0 .
πότερον οὖν ἰταμοῦ μὲν ἤθους καὶ ἀκολάστου καὶ διεφθορότος σημεῖα τοῖς εἴδεσι τῶν γυναικῶν ἐπιτρέχει , κοσμίου δὲ καὶ σώφρονος οὐδὲν ἔπεστι τῇ μορφῇ φέγγος ;
ἢ πολλὰ μὲν ἔπεστι καὶ συνεπιφαίνεται , κινεῖ δ οὐδὲν οὐ δὲ προσκαλεῖται τὸν ἔρωτα ;
οὐδέτερον γὰρ εὔλογον οὐ δ ἀληθές , ἀλλὰ κοινῶς ὥσπερ δέδεικται τοῖς γένεσι πάντων ὑπαρχόντων , ὥσπερ κοινοῦ συστάντος τοῦ ἀγῶνος ὦ Δαφναῖε , πρὸς ἐκείνους μαχώμεθα τοὺς λόγους , οὓς ὁ Ζεύξιππος ἀρτίως διῆλθεν , ἐπιθυμίᾳ τὸν Ἔρωτα τ αὐτὸ ποιῶν ἀκαταστάτῳ καὶ πρὸς τὸ ἀκόλαστον ἐκφερούσῃ τὴν ψυχήν , οὐκ αὐτὸς οὕτω πεπεισμένος ἀκηκοὼς δὲ πολλάκις ἀνδρῶν δυσκόλων καὶ ἀνεράστων 0 ·
ὧν οἱ μὲν ἄθλια γύναια προικιδίοις ἐφελκόμενα μετὰ χρημάτων εἰς οἰκονομίαν καὶ λογισμοὺς ἐμβάλλοντες ἀνελευθέρους , ζυγομαχοῦντες ὁσημέραι διὰ χειρὸς ἔχουσιν ·
οἱ δὲ παίδων δεόμενοι μᾶλλον ἢ γυναικῶν , ὥσπερ οἱ τέττιγες εἰς σκίλλαν ἤ τι τοιοῦτο τὴν γονὴν ἀφιᾶσιν , οὕτω διὰ τάχους οἷς ἔτυχε σώμασιν ἐναπογεννήσαντες καὶ καρπὸν ἀράμενοι χαίρειν ἐῶσιν ἤδη τὸν γάμον , ἢ μένοντος οὐ φροντίζουσιν οὐ δ ἀξιοῦσιν ἐρᾶν οὐ δ ἐρᾶσθαι 0 .
στέργεσθαι δὲ καὶ στέργειν ἑνί μοι δοκεῖ γράμματι τοῦ στέγειν παραλλάττον εὐθὺς ἐμφαίνειν τὴν ὑπὸ χρόνου καὶ συνηθείας ἀνάγκῃ μεμιγμένην εὔνοιαν .
ᾧ δ ἂν Ἔρως ἐπισκήψῃ τε καὶ ἐπιπνεύσῃ , πρῶτον μὲν ἐκ τῆς Πλατωνικῆς πόλεως τὸ ἐμόν οὐχ ἕξει καὶ τὸ οὐκ ἐμόν ·
οὐ γὰρ ἁπλῶς κοινὰ τὰ φίλων οὐ δὲ πάντων ἀλλ οἳ τοῖς σώμασιν ὁριζόμενοι τὰς ψυχὰς βίᾳ , συνάγουσι καὶ συντήκουσι , μή τε βουλόμενοι δύ εἶναι μή τε νομίζοντες 0 .
ἔπειτα σωφροσύνη πρὸς ἀλλήλους , ἧς μάλιστα δεῖται γάμος , ἡ μὲν ἔξωθεν καὶ νόμων πλέον ἔχουσα τοῦ ἑκουσίου τὸ βεβιασμένον ὑπ αἰσχύνης καὶ φόβων , πολλῶν χαλινῶν ἔργον οἰάκων θ ἅμα , διὰ χειρός ἐστιν ἀεὶ τοῖς συνοῦσιν Ἔρωτι δ ἐγκρατείας τοσοῦτον καὶ κόσμου καὶ πίστεως μέτεστιν , ὥστε , κ ἂν ἀκολάστου ποτὲ θίγῃ ψυχῆς , ἀπέστρεψε τῶν ἄλλων ἐραστῶν , ἐκκόψας δὲ τὸ θράσος καὶ κατακλάσας τὸ σοβαρὸν καὶ ἀνάγωγον , ἐμβαλὼν αἰδῶ καὶ σιωπὴν καὶ ἡσυχίαν καὶ σχῆμα περιθεὶς κόσμιον , ἑνὸς ἐπήκοον ἐποίησεν .
ἴστε δήπουθεν ἀκοῇ Λαΐδα τὴν ἀοίδιμον ἐκείνην καὶ πολυήρατον , ὡς ἐπέφλεγε πόθῳ τὴν Ἑλλάδα , μᾶλλον δὲ ταῖς δυσὶν ἦν περιμάχητος θαλάσσαις ·
ἐπεὶ δ Ἔρως ἔθιγεν αὐτῆς Ἱππολόχου τοῦ Θεσσαλοῦ , τὸν ὕδατι χλωρῷ κατακλυζόμενον προλιποῦσ Ἀκροκόρινθον καὶ ἀποδρᾶσα τῶν ἄλλων ἐραστῶν κρύφα μέγαν στρατὸν ᾤχετο κοσμίως ·
ἐκεῖ δ αὐτὴν αἱ γυναῖκες ὑπὸ φθόνου καὶ ζήλου διὰ τὸ κάλλος εἰς ἱερὸν Ἀφροδίτης προαγαγοῦσαι κατέλευσαν καὶ διέφθειραν ὅθεν ὡς ἔοικεν ἔτι νῦν τὸ ἱερὸν Ἀφροδίτης ἀνδροφόνου καλοῦσιν .
ἴσμεν δὴ καὶ θεραπαινίδια δεσποτῶν φεύγοντα συνουσίας καὶ βασιλίδων ὑπερορῶντας ἰδιώτας , ὅταν Ἔρωτα δεσπότην ἐν ψυχῇ κτήσωνται .
καθάπερ γὰρ ἐν Ῥώμῃ φασὶ τοῦ καλουμένου δικτάτωρος ἀναγορευθέντος ἀποτίθεσθαι τὰς ἄλλας ἀρχὰς τοὺς ἔχοντας , οὕτως , οἷς ἂν Ἔρως κύριος ἐγγένηται , τῶν ἄλλων δεσποτῶν καὶ ἀρχόντων ἐλεύθεροι καὶ ἄφετοι καθάπερ ἱερόδουλοι διατελοῦσιν 0 .
ἡ δὲ γενναία γυνὴ πρὸς ἄνδρα νόμιμον συγκραθεῖσα δι Ἔρωτος ἄρκτων ἂν ὑπομείνειε καὶ δρακόντων περιβολὰς μᾶλλον ἢ ψαῦσιν ἀνδρὸς ἀλλοτρίου καὶ συγκατάκλισιν 0 .
ἀφθονίας δὲ παραδειγμάτων οὔσης πρὸς γ ὑμᾶς τοὺς ὁμοχόρους τοῦ θεοῦ καὶ θιασώτας , ὅμως τὸ περὶ Κάμμαν οὐκ ἄξιόν ἐστι τὴν Γαλατικὴν παρελθεῖν , ταύτης γὰρ ἐκπρεπεστάτης τὴν ὄψιν γενομένης , Σινάτῳ δὲ τῷ τετράρχῃ γαμηθείσης , Σινάτῳ ἐρασθεὶς δυνατώτατος Γαλατῶν ἀπέκτεινε τὸν Σινάτον , ὡς οὔ τε βιάσασθαι δυνάμενος οὔ τε πεῖσαι τὴν ἄνθρωπον , ἐκείνου ζῶντος .
ἦν δὲ τῇ Κάμμῃ καταφυγὴ καὶ παραμυθία τοῦ πάθους ἱερωσύνη πατρῷος Ἀρτέμιδος ·
καὶ τὰ πολλὰ παρὰ τῇ θεῷ διέτριβεν , οὐδένα προσιεμένη , μνωμένων πολλῶν βασιλέων καὶ δυναστῶν αὐτήν .
τοῦ μέντοι Σινόριγος 0 ;
τολμήσαντος ἐντυχεῖν περὶ γάμου , τὴν πεῖραν οὐκ ἔφυγεν οὐ δ ἐμέμψατο περὶ τῶν γεγονότων , ὡς δι εὔνοιαν αὐτῆς καὶ πόθον οὐκ ἄλλῃ τινὶ μοχθηρίᾳ προαχθέντος τοῦ Σινόριγος .
ἧκεν οὖν πιστεύσας ἐκεῖνος καὶ ᾔτει τὸν γάμον ·
ἡ δ ἀπήντησε καὶ δεξιωσαμένη καὶ προσαγαγοῦσα τῷ βωμῷ τῆς θεᾶς ἔσπεισεν ἐκ φιάλης μελίκρατον , ὡς ἔοικε , πεφαρμακωμένον ·
εἶθ ὅσον ἣμισυ μέρος αὐτὴ προεκπιοῦσα παρέδωκε τῷ Γαλάτῃ τὸ λοιπόν ·
ὡς δ εἶδεν ἐκπεπωκότα , λαμπρὸν ἀνωλόλυξε καὶ φθεγξαμένη τ οὔνομα τοῦ τεθνεῶτος ταύτην εἶπεν ἐγὼ τὴν ἡμέραν ;
ὦ φίλτατ ἄνερ , προσμένουσα σοῦ χωρὶς ἔζων ἀνιαρῶς ·
νῦν δὲ κόμισαί με χαίρων ·
ἠμυνάμην γὰρ ὑπὲρ σοῦ τὸν κάκιστον ἀνθρώπων , σοὶ μὲν βίου τούτῳ δὲ θανάτου κοινωνὸς ἡδέως γενομένη .
ὁ μὲν οὖν Σινόριξ ἐν φορείῳ κομιζόμενος μετὰ μικρὸν ἐτελεύτησεν , ἡ δὲ Κάμμα τὴν ἡμέραν ἐπιβιώσασα καὶ τὴν νύκτα λέγεται μάλ εὐθαρσῶς καὶ ἱλαρῶς ἀποθανεῖν .
πολλῶν δὲ τοιούτων γεγονότων καὶ παρ ἡμῖν καὶ παρὰ τοῖς βαρβάροις , τίς ἂν ἀνάσχοιτο τῶν τὴν Ἀφροδίτην λοιδορούντων , ὡς Ἔρωτι προσθεμένη καὶ παροῦσα κωλύει φιλίαν γενέσθαι ;
τὴν μὲν οὖν πρὸς ἄρρεν , ἄρρενος ὁμιλίαν , μᾶλλον δ ἀκρασίαν καὶ ἐπιπήδησιν , εἴποι τις ἂν ἐννοήσας ὕβρις τάδ οὐχὶ Κύπρις ἐξεργάζεται .
διὸ τοὺς μὲν ἡδομένους τῷ πάσχειν εἰς τὸ χείριστον τιθέμενοι γένος κακίας οὔ τε πίστεως μοῖραν οὔ τ αἰδοῦς οὔ τε φιλίας νέμομεν , ἀλλ ὡς ἀληθῶς κατὰ τὸν Σοφοκλέα φίλων τοιούτων οἱ μὲν ἐστερημένοι χαίρουσιν , οἱ δ ἔχοντες εὔχονται φυγεῖν .
ὅσοι δὲ μὴ κακοὶ πεφυκότες ἐξηπατήθησαν ἢ κατεβιάσθησαν ἐνδοῦναι καὶ παρασχεῖν ἑαυτούς , οὐδένα μᾶλλον ἀνθρώπων ἢ τοὺς διαθέντας ὑφορώμενοι καὶ μισοῦντες διατελοῦσι καὶ πικρῶς ἀμύνονται καιροῦ παραδόντος 0 .
ἀρχέλαόν τε γὰρ ἀπέκτεινε Κρατέας ἐρώμενος γεγονώς , καὶ τὸν Φεραῖον Ἀλέξανδρον Πυθόλαος 0 .
περίανδρος δ ὁ Ἀμβρακιωτῶν τύραννος ἠρώτα τὸν ἐρώμενον εἰ μήπω κυεῖ , κ ἀκεῖνος παροξυνθεὶς ἀπέκτεινεν αὐτόν .
ἀλλὰ γυναιξὶ γε γαμέταις ἀρχαὶ ταῦτα φιλίας , ὥσπερ ἱερῶν μεγάλων κοινωνήματα 0 1 .
καὶ τὸ τῆς ἡδονῆς μικρόν , ἡ δ ἀπὸ ταύτης ἀναβλαστάνουσα καθ ἡμέραν τιμὴ καὶ χάρις καὶ ἀγάπησις ἀλλήλων καὶ πίστις οὔ τε Δελφοὺς ἐλέγχει ληροῦντας , ὅτι τὴν Ἀφροδίτην Ἄρμα καλοῦσιν , οὔ θ Ὅμηρον φιλότητα τὴν τοιαύτην προσαγορεύοντα συνουσίαν 0 ·
τόν τε Σόλωνα μαρτυρεῖ γεγονέναι τῶν γαμικῶν ἐμπειρότατον νομοθέτην , κελεύσαντα μὴ ἔλαττον ἢ τρὶς κατὰ μῆνα τῇ γαμετῇ πλησιάζειν , οὐχ ἡδονῆς ἕνεκα πόθεν ;
ἀλλ ὥσπερ αἱ πόλεις διὰ χρόνου σπονδὰς ἀνανεοῦνται πρὸς ἀλλήλας , οὕτως ἄρα βουλόμενον ἀνανεοῦσθαι τὸν γάμον ἐκ τῶν ἑκάστοτε συλλεγομένων ὀχλημάτων ἐν τῇ τοιαύτῃ φιλοφροσύνῃ 0 .
ἀλλὰ πολλὰ φαῦλα καὶ μανικὰ τῶν γυναικείων ἐρώτων 0 .
τί δ οὐχὶ πλείονα τῶν παιδικῶν 0 ;
οἰκειότητος ἐμβλέπων ὠλίσθανον ἀγένειος ἁπαλὸς καὶ νεανίας καλός , ἐμφύντ ἀποθανεῖν κ ἀπιγράμματος τυχεῖν .
ἀλλ ὥσπερ τοῦτο παιδομανία , οὕτως ἐκεῖνο γυναικομανία τὸ πάθος , οὐδέτερον δ Ἔρως ἐστίν 0 1 2 .
ἄτοπον οὖν τὸ γυναιξὶν ἀρετῆς φάναι μη δ ἄλλης μετεῖναι 0 ·
τί δὲ δεῖ λέγειν περὶ σωφροσύνης καὶ συνέσεως αὐτῶν , ἔτι δὲ πίστεως καὶ δικαιοσύνης , ὅπου καὶ τὸ ἀνδρεῖον καὶ τὸ θαρραλέον καὶ τὸ μεγαλόψυχον ἐν πολλαῖς ἐπιφανὲς 0 ;
γέγονε ;
τὸ δὲ πρὸς τ ἄλλα καλὴν τὴν φύσιν αὐτῶν , ἀλλὰ ψέγοντας εἰς μόνην φιλίαν ἀνάρμοστον ἀποφαίνειν , παντάπασι δεινόν 0 .
καὶ γὰρ φιλότεκνοι καὶ φίλανδροι καὶ τὸ στερκτικὸν ὅλως ἐν αὐταῖς , ὥσπερ εὐφυὴς χώρα καὶ δεκτικὴ φιλίας , οὔ τε πειθοῦς οὔ τε χαρίτων ἄμοιρον ὑπόκειται 0 1 .
καθάπερ δὲ λόγῳ ποίησις ἡδύσματα μέλη καὶ μέτρα καὶ ῥυθμοὺς ἐφαρμόσασα καὶ τὸ παιδεῦον αὐτοῦ κινητικώτερον ἐποίησε καὶ τὸ βλάπτον ἀφυλακτότερον οὕτως ἡ φύσις γυναικὶ περιθεῖσα χάριν ὄψεως καὶ φωνῆς πιθανότητα καὶ μορφῆς ἐπαγωγὸν εἶδος , τῇ μὲν ἀκολάστῳ πρὸς ἡδονὴν καὶ ἀπάτην τῇ δὲ σώφρονι πρὸς εὔνοιαν ἀνδρὸς καὶ φιλίαν μεγάλα συνήργησεν 0 .
ὁ μὲν οὖν Πλάτων τὸν Ξενοκράτη , τ ἄλλα γενναῖον ὄντα καὶ μέγαν αὐστηρότατον δὲ τῷ ἤθει , παρεκάλει θύειν ταῖς Χάρισι .
χρηστῇ δ ἄν τις γυναικὶ καὶ σώφρονι παραινέσειε τῷ Ἔρωτι θύειν , ὅπως εὐμενὴς συνοικουρῇ τῷ γάμῳ καὶ ἡδὺς γυναικείοις , καὶ μὴ πρὸς ἑτέραν ἀπορρυεὶς ὁ ἀνὴρ ἀναγκάζηται τὰς ἐκ τῆς κωμῳδίας λέγειν φωνὰς οἵαν ἀδικῶ γυναῖχ ὁ δυσδαίμων ἐγώ .
τὸ γὰρ ἐρᾶν ἐν γάμῳ τοῦ ἐρᾶσθαι μεῖζον ἀγαθὸν ἐστι ·
πολλῶν γὰρ ἁμαρτημάτων ἀπαλλάττει , μᾶλλον δὲ πάντων ὅσα διαφθείρει καὶ λυμαίνεται τὸν γάμον .
τὸ δ ἐμπαθὲς ἐν ἀρχῇ καὶ δάκνον , ὦ μακάριε Ζεύξιππε , μὴ φοβηθῇς ὡς ἕλκος ἢ ὀδαξησμὸν 0 ·
καίτοι καὶ μεθ ἕλκους ἴσως οὐδὲν ἢ δεινὸν ὥσπερ τὰ δένδρα συμφυῆ γενέσθαι πρὸς γυναῖκα χρηστήν 0 .
ἕλκωσις δὲ καὶ κυήσεως ἀρχή 0 ·
μῖξις γὰρ οὐκ ἔστι τῶν μὴ πρὸς ἄλληλα πεπονθότων .
ταράττει δὲ καὶ μαθήματα παῖδας ἀρχομένους καὶ φιλοσοφία νέους ·
ἀλλ οὔ τε τούτοις ἀεὶ παραμένει τὸ δηκτικὸν οὔ τε τοῖς ἐρῶσιν , ἀλλ ὥσπερ ὑγρῶν πρὸς ἄλληλα συμπεσόντων ποιεῖν τινα δοκεῖ ζέσιν ἐν ἀρχῇ καὶ τάραξιν ὁ Ἔρως , εἶτα χρόνῳ καταστήσας καὶ καθαιρεθεὶς τὴν βεβαιοτάτην διάθεσιν παρέσχεν .
αὕτη γάρ ἐστιν ὡς ἀληθῶς ἡ δι ὅλων λεγομένη κρᾶσις , ἡ τῶν ἐρώντων ·
ἡ δὲ τῶν ἄλλως συμβιούντων ταῖς κατ Ἐπίκουρον ἁφαῖς καὶ περιπλοκαῖς ἔοικε , συγκρούσεις λαμβάνουσα καὶ ἀποπηδήσεις , ἑνότητα δ οὐ ποιοῦσα τοιαύτην , οἵαν Ἔρως ποιεῖ γαμικῆς κοινωνίας ἐπιλαβόμενος .
οὔ τε γὰρ ἡδοναὶ μείζονες ἀπ ἄλλων οὔ τε χρεῖαι συνεχέστεραι πρὸς ἄλλους οὔ τε φιλίας τὸ καλὸν ἑτέρας ἔνδοξον οὕτω καὶ ζηλωτόν , ὡς ὅθ ὁμοφρονέοντε νοήμασιν οἶκον ἔχητον ἀνὴρ ἠδὲ γυνή 0 1 2 ·
καὶ γὰρ ὁ νόμος βοηθεῖ καὶ γεννήσεως κοινῆς καὶ τοὺς θεοὺς Ἔρωτος ἡ φύσις ἀποδείκνυσι δεομένους .
οὕτω γάρ ἐρᾶν μὲν ὄμβρου γαῖαν οἱ ποιηταὶ λέγουσι καὶ γῆς οὐρανόν , ἐρᾶν δ ἡλίου σελήνην οἱ φυσικοὶ καὶ συγγίγνεσθαι καὶ κυεῖσθαι 0 ·
καὶ γῆν δ ἀνθρώπων μητέρα καὶ ζῴων καὶ φυτῶν ἁπάντων γένεσιν οὐκ ἀναγκαῖον ἀπολέσθαι ποτὲ καὶ σβεσθῆναι παντάπασιν , ὅταν ὁ δεινὸς ἔρως ἢ ἵμερος τοῦ θεοῦ τὴν ὕλην ἀπολίπῃ καὶ παύσηται ποθοῦσα καὶ διώκουσα τὴν ἐκεῖθεν ἀρχὴν καὶ κίνησιν 0 ;
ἀλλ ἵνα μὴ μακρὰν ἀποπλανᾶσθαι δοκῶμεν ἢ κομιδῇ φλυαρεῖν , οἶσθα τοὺς παιδικοὺς ἔρωτας ὡς εἰς ἀβεβαιότητα πολλὰ λέγουσι καὶ σκώπτουσι λέγοντες , ὥσπερ ᾠὸν αὐτῶν τριχὶ διαιρεῖσθαι τὴν φιλίαν , αὐτοὺς δὲ νομάδων δίκην ἐνεαρίζοντας τοῖς τεθηλόσι καὶ ἀνθηροῖς εἶθ ὡς ἐκ γῆς πολεμίας ἀναστρατοπεδεύειν 0 ·
ἔτι δὲ φορτικώτερον ὁ σοφιστὴς Βίων τὰς τῶν καλῶν τρίχας Ἁρμοδίους ἐκάλει καὶ Ἀριστογείτονας , ὡς ἅμα καλῆς τυραννίδος ἀπαλλαττομένους ὑπ αὐτῶν τοὺς ἐραστάς .
ταῦτα μὲν οὐ δικαίως κατηγορεῖται τῶν γνησίων ἐραστῶν ·
τὰ δ ὑπ Εὐριπίδου ῥηθέντ ἐστὶ κομψά ·
ἔφη γὰρ Ἀγάθωνα τὸν καλὸν ἢδη γενειῶντα περιβάλλων καὶ κατασπαζόμενος , ὅτι τῶν καλῶν καὶ τὸ μετόπωρον ἐκδέχεται μόνον οὐδὲν πολιῶσα ἀκμάζων καὶ ῥυτίσιν , ἀλλ ἄχρι τάφων καὶ μνημάτων παραμένει ·
καὶ συζυγίας ὀλίγας ἔστι παιδικῶν , μυρίας δὲ γυναικείων ἐρώτων καταριθμήσασθαι , πάσης πίστεως κοινωνίαν πιστῶς ἅμα καὶ προθύμως συνδιαφερούσας ·
βούλομαι δ ἕν τι τῶν καθ ἡμᾶς ἐπὶ Καίσαρος Οὐεσπασιανοῦ γεγονότων διελθεῖν .